Председнику Извршног одбора CIGRA Србија

Г-дин Гојко Дотлић

Предмет: Извештај Надзорног одбора у вези пословања CIGRA Србија у 2016. години

Поштовани Председниче,

Надзорном одбору је 20. јануара 2017. године достављен материјал у вези предстојеће седнице Извршног одбора CIGRA Србија која треба да буде одржана 02. фебруара 2017.године.

Материјал, између осталог, садржи:

1. Извештај о финансијском пословању CIGRA Србија за 2016.годину (Агенција за рачуноводствено-књиговодствене послове „Један“ – Р. Непричић)
2. Закључни лист на дан 31.12.2016.године (синтетика са прокњиженим покрићем губитка)
3. Закључни лист на дан 31.12.2016.
4. Предлог реализације финансијског плана за 2016. годину (Секретаријат CIGRA Србија)
5. Извештај о попису имовине и обавеза на дан 31.12.2016.године

***Финансијско пословање***

Сагледавањем извештаја о финансијском пословању који су дали Агенција за рачуноводствено-књиговодствене послове и Секретаријат CIGRA Србија, који приказују пословање CIGRA Србија у 2016.години, долази се, између осталог, до следећих информација:

1. Укупни остварени приходи Удружења већи су за 6,5% у односу на планиране и износе 7.421.437,36 од чега се односи на:

* пословне приходе – 7.404.281,06 динара
* финансисјке приходе – 17.156,30динара

1. Укупни расходи Удружења реализовани су 95,54% у односу на планиране.
2. Губитак друштва за 2016.г. износи 1.467.613,00 динара и мањи је од планираног за 866.387 динара. Укупан губитак се покрива из добити претходног периода.
3. Средства на рачунима банака на дан 31.12.2016.године износе укупно 6.993.808,48 динара и 2.964,96 евра.

**Мишљење Надзорног одбора: На Извештај о финансијском пословању CIGRA Србија за 2016.годину дајемо сагласност Надзорног одбора.**

***Извештај о попису***

Извештај о попису имовине и обавеза на дан 31.12.2016.године обухватио је утврђивање стварног стања имовине и обавеза и потраживања CIGRA Србија.

Надзорни одбор предлаже да се Извештај о попису имовине и обавеза на дан 31.12.2016.године допуни и да се :

* Констатује да нема разлике између стварног и књиговодственог стања (консултовати Агенцију за рачуноводствено-књиговодствене послове „Један“ );
* Потраживање од Универзал банке искаже на посебној пописној листи и наведе одлука када је Универзал банка отишла и стечај као и потврда банке да су средства CIGRA Србија била на рачуну банке;

С поштовањем,

Председник Надзорног одбора:

Миливој Кричка, дипл.ел.инж.

У Београду, 31.01.2017.године